Asaari Muhammad

**Asaari Muhammad** atau lebih dikenali sebagai **Abuya** (30 Oktober 1937-13 Mei 2010) merupakan pengasas pertubuhan Al-Arqam yang berpusat di Perkampungan Sungai Penchala, Damansara, Selangor, Malaysia.

Beliau dianggap sebagai pemimpin Islam yang hebat kerana dapat mengumpul ramai pengikut dari 1968 hingga 1994. Pada kemuncaknya, beliau dilaporkan memimpin 10,000 pengikut dan menjalankan banyak perniagaan. Al-Arqam diharamkan oleh Majlis Fatwa Kebangsaan pada Ogos 1994 kerana fahaman Aurad Muhammadiah. Berikutan itu, Asaari ditahan mengikut Akta Keselamatan Dalam Negeri dari 2 hingga 24 Sept 2004 sebelum ditahan mengikut Akta Sekatan Kediaman Terhad di Rawang dan Wilayah Persekutuan Labuan selama 10 tahun.

## Biografi
Asaari Muhammad dilahirkan di Kampung Pilin, Rembau, Negeri Sembilan. Beliau lebih dipelihara oleh bapa saudaranya, Lebai Ibrahim yang tidak mempunyai anak. Di Kampung Pilin inilah beliau diperkenalkan dengan wirid Aurad Muhamadiah oleh bapa saudaranya. Di Kampung Pilin juga ada seorang ulama yang dihantar oleh Syeikh Muhammad bin Abdullah As Suhaimi iaitu Kiyai Shahid. Beliaulah yang menjodohkan ayah Asaari dengan ibunya.

Pada tahun 1952 ketika berada di darjah 6, beliau berpindah ke Segambut, Kuala Lumpur. 

Pada tahun 1954-1958, beliau belajar di Maahad Hisyamuddin, juga dikenali sebagai SAM Sungai Bertih (kini). Bapanya bekerja sebagai Kastam di Kuala Kelang. Ketika di Pilin, bapanya bertugas sebagai kastam di Lubuk China.

Pada tahun 1956, beliau menjadi guru kerajaan di Sekolah Kampung Sungai Udang, Teluk Pulai, juga dikenali sebagai Sekolah Kebangsaan Sungai Udang, Teluk Pulai, Kelang, Selangor.

Ketika ini, beliau berkenalan dengan cucu Syeikh Muhammad bin Abdullah As Shuhaimi yang bernama Muhamad Abdullah Khairillah bin Muhamad. Ketika ini, beliau mendapat banyak maklumat tambahan mengenai wirid Aurad Muhamadiah. 

Pada tahun 1958, beliau telah membaca buku karangan Ustaz Taha Suhaimi di Singapura yang mendakwa datuknya bakal menjadi Imam Mahdi.

Abuya Asaari Muhamad pernah belajar dengan kitab-kitab seperti Hayatul Islam, Al Alqaid Al Durriyah, Ukbudi Ummu Al Barahin, Aqidah al Najin, Nasafi dan Risalah Tauhid yang dikeluarkan oleh Jabatan Agama Islam Johor. Beliau memimpin Darul Arqam selama 26 tahun (dari 1968 hingga 1994).

## Kumpulan Rufaqa
Pada 2006, beliau dituduh cuba menghidupkan semula pertubuhan al-Arqam dengan nama baru Kumpulan Rufaqa. Lantaran itu, Rufaqa diserbu oleh pegawai Jabatan Agama Islam Selangor dan beberapa pemimpinnya telah didakwa.

## Kematian
Beliau meninggal dunia pada 13 Mei 2010 pukul 2.10 petang di Ipoh Specialist Center atas jangkitan paru-paru.

## Bibliografi
*Inilah Jalan Kita (1984)
*Ibadah Menurut Islam (1980) ISBN 979-95786-6-3
*Iman Dan Persoalannya (1983)
*Matlamat Perjuangan Menurut Islam (1984)
*Mengenal Diri Melalui Rasa Hati (1985)
*Aurad Muhammadiyah Pegangan Darul Arqam (1986)
*Siapakah Mujaddid Kurun 15 (1987)
*Krisis Dan Jalan Penyelesaiannya (1987)
*Bahaya Syiah (1987)
*Inilah Pandanganku (1988)
*Berhati-hati Membuat Tuduhan (1989)
*Kenapa Salahkan Musuh (1989)
*Manisnya Madu (1990)
*Inilah Sikap Kita (1990)
*Renungan Untuk Mengubah Sikap (1990)
*Pendidikan Rasulullah (1990)
*Pembangun Jiwa dan Fikiran Ummah (1990)
*Langkah-langkah Perjuangan (1991)
*Manusia Tidak Memiliki Dan Tidak Dimiliki (1991)
*Aqidah Mukmin Siri 2 (1991)
*Aqidah Mukmin Siri 1 (1991)
*Perang Teluk Islam Akan Kembali Gemilang (1991)
*Konsep Kesederhanaan Menurut Pandangan Islam (1991)
*Ulama Menurut Pandangan Islam (1992)
*Falsafah Perlaksanaan Hukum Hudud Dalam Masyarakat (1992)
*Falsafah Kemiskinan Dan Jalan Penyelesaiannya Menurut Islam (1993)
*The West on The Brink of Death (1993)
*Presiden Soeharto Ikut Jadual Allah (1993) ISBN 983-9890-01-8
*Barat di Ambang Maut (1993)
*Keadilan Menurut Islam (1993)
*Meninjau Sistem Pemerintahan Islam (1993)
*Aqidah Mukmin Siri 3 (1993)
*Kasih Sayang Kunci Perpaduan Sejagat (1994)
*Jihad Bukan Membunuh Tapi Membangun Peradaban (2004)
*Buah Fikiran Siri 1 (2005) ISBN 983-2492-42-4
*Buah Fikiran Siri 2 (2005) ISBN 983-2492-47-5
*Nasihat Buatmu Bekas Kawan-kawan Lamaku Dalam Arqam (2005) ISBN 983-2492-38-6
*Kumpulan Sajak Tauhid (2005)
*Kumpulan Sajak Siri 2 Tasawuf (2005)
*Kumpulan Sajak Perjuangan Dan Umum (2005)
*Bisikan Hati : Koleksi Madah Hatiku (2005)
*Tsunami Pembawa Mesej Dari Tuhan (2005)
*Pendidikan Rapat Dengan Rohaniah Manusia (2006) ISBN 983-2492-46-7
*Koleksi Sajak Sembahyang Melahirkan Rasa Kehambaan Dan Membina Jati Diri (2006)
*Politik Islam Membawa Kasih Sayang (2007) ISBN 978-983-42336-8-6
*Islamic Politics: Politics of Love And Fraternity (2007)
*Keluarga Bahagia (2008)
*Modul Poligami Indah Dari Tuhan (2009)

## Rujukan

## Pautan luar
* Don’t try to revive banned al-Arqam
* A Malay Plot? Or Just a Well-Meaning Commune?
*